CELEX: 32008D0988
Language: sl
Date: 2008-12-17 00:00:00
Title: 2008/988/ES: Odločba Komisije z dne 17. decembra 2008 o spremembi Odločbe 2008/185/ES glede vključitve Nizozemske na seznam držav članic, v katerih ni bolezni Aujeszkega, ter Madžarske na seznam držav članic, v katerih se izvaja odobreni nacionalni program nadzora za navedeno bolezen (notificirano pod dokumentarno številko C(2008) 8325) (Besedilo velja za EGP)

31.12.2008   
            
            
               SL
            
            
               Uradni list Evropske unije
            
            
               L 352/52
            
         
      ODLOČBA KOMISIJE
   
   z dne 17. decembra 2008
   o spremembi Odločbe 2008/185/ES glede vključitve Nizozemske na seznam držav članic, v katerih ni bolezni Aujeszkega, ter Madžarske na seznam držav članic, v katerih se izvaja odobreni nacionalni program nadzora za navedeno bolezen
   (notificirano pod dokumentarno številko C(2008) 8325)
   (Besedilo velja za EGP)
   (2008/988/ES)
   KOMISIJA EVROPSKIH SKUPNOSTI JE –
   ob upoštevanju Pogodbe o ustanovitvi Evropske skupnosti,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1), ter zlasti člena 9(2) in člena 10(2) Direktive,
   ob upoštevanju naslednjega:
   
               (1)
            
            
               Direktiva 64/432/EGS določa pravila, ki se uporabljajo v trgovini z govedom in prašiči znotraj Skupnosti. Člen 9 navedene direktive določa merila za odobritev obveznih nacionalnih programov nadzora za nekatere nalezljive bolezni, vključno z boleznijo Aujeszkega. Poleg tega je treba po členu 10 navedene direktive predložiti dokumentacijo, ki potrjuje, da so nalezljive bolezni, vključno z boleznijo Aujeszkega, v državi članici ali v njeni regiji izkoreninjene.
            
         
               (2)
            
            
               Odločba Komisije 2008/185/ES z dne 21. februarja 2008 o dodatnih jamstvih za trgovino s prašiči v Skupnosti glede bolezni Aujeszkega in o merilih za zagotavljanje podatkov o tej bolezni (2) določa dodatna jamstva za premike prašičev med državami članicami. Ta jamstva so povezana z razvrstitvijo držav članic glede na njihov status bolezni.
            
         
               (3)
            
            
               Priloga I k Odločbi 2008/185/ES navaja države članice ali njihove regije, v katerih ni bolezni Aujeszkega in v katerih je cepljenje prepovedano. Priloga II k navedeni odločbi navaja države članice ali njihove regije, v katerih se izvajajo odobreni programi nadzora za bolezen Aujeszkega.
            
         
               (4)
            
            
               Nizozemska in Madžarska sta Komisiji predložili ustrezno dokumentacijo glede njihovega statusa bolezni Aujeszkega. V obeh državah članicah se nacionalni programi nadzora za bolezen Aujeszkega izvajajo že več let.
            
         
               (5)
            
            
               Komisija je proučila dokumentacijo, ki sta jo predložili ti dve državi članici, in ugotovila, da Nizozemska izpolnjuje merila iz člena 10(1) Direktive 64/432/EGS. Navedeno državo članico je zato treba vključiti v seznam iz Priloge I k Odločbi 2008/185/ES.
            
         
               (6)
            
            
               Komisija je ravno tako ugotovila, da nacionalni program nadzora, ki ga je predložila Madžarska, izpolnjuje merila iz člena 9(1) Direktive 64/432/EGS. Madžarsko je zato treba vključiti v seznam iz Priloge II k Odločbi 2008/185/ES.
            
         
               (7)
            
            
               Odločbo 2008/185/ES je zato treba ustrezno spremeniti.
            
         
               (8)
            
            
               Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO ODLOČBO:
   Člen 1
   Prilogi I in II k Odločbi 2008/185/ES se nadomestita z besedilom iz Priloge k tej odločbi.
   Člen 2
   Ta odločba je naslovljena na države članice.
   
      V Bruslju, 17. decembra 2008
      
         
            Za Komisijo
         
         Androulla VASSILIOU
         
         
            Članica Komisije
         
      
   
   
      (1)  UL 121, 29.7.1964, str. 1977/64.
   
      (2)  UL L 59, 4.3.2008, str. 19.
   
      PRILOGA
      „
            PRILOGA I
            Države članice ali njihove regije, v katerih ni bolezni Aujeszkega in v katerih je cepljenje prepovedano
            
                        Oznaka ISO
                     
                     
                        Država članica
                     
                     
                        Regije
                     
                  
                        AT
                     
                     
                        Avstrija
                     
                     
                        Vse regije
                     
                  
                        CY
                     
                     
                        Ciper
                     
                     
                        Vse regije
                     
                  
                        CZ
                     
                     
                        Češka
                     
                     
                        Vse regije
                     
                  
                        DE
                     
                     
                        Nemčija
                     
                     
                        Vse regije
                     
                  
                        DK
                     
                     
                        Danska
                     
                     
                        Vse regije
                     
                  
                        FI
                     
                     
                        Finska
                     
                     
                        Vse regije
                     
                  
                        FR
                     
                     
                        Francija
                     
                     
                        Departmaji Ain, Aisne, Allier, Alpes-de-Haute-Provence, Alpes-Maritimes, Ardèche, Ardennes, Ariège, Aube, Aude, Aveyron, Bas-Rhin, Bouches-du-Rhône, Calvados, Cantal, Charente, Charente-Maritime, Cher, Corrèze, Côte-d’Or, Côtes-d’Armor, Creuse, Deux-Sèvres, Dordogne, Doubs, Drôme, Essonne, Eure, Eure-et-Loir, Finistère, Gard, Gers, Gironde, Hautes-Alpes, Hauts-de-Seine, Haute Garonne, Haute-Loire, Haute-Marne, Hautes-Pyrénées, Haut-Rhin, Haute-Saône, Haute-Savoie, Haute-Vienne, Hérault, Indre, Ille-et-Vilaine, Indre-et-Loire, Isère, Jura, Landes, Loire, Loire-Atlantique, Loir-et-Cher, Loiret, Lot, Lot-et-Garonne, Lozère, Maine-et-Loire, Manche, Marne, Mayenne, Meurthe-et-Moselle, Meuse, Morbihan, Moselle, Nièvre, Nord, Oise, Orne, Pariz, Pas-de-Calais, Pyrénées-Atlantiques, Pyrénées-Orientales, Puy-de-Dôme, Réunion, Rhône, Sarthe, Saône-et-Loire, Savoie, Seine-et-Marne, Seine-Maritime, Seine-Saint-Denis, Somme, Tarn, Tarn-et-Garonne, Territoire de Belfort, Val-de-Marne, Val-d’Oise, Var, Vaucluse, Vendée, Vienne, Vosges, Yonne, Yvelines
                     
                  
                        LU
                     
                     
                        Luksemburg
                     
                     
                        Vse regije
                     
                  
                        NL
                     
                     
                        Nizozemska
                     
                     
                        Vse regije
                     
                  
                        SK
                     
                     
                        Slovaška
                     
                     
                        Vse regije
                     
                  
                        SE
                     
                     
                        Švedska
                     
                     
                        Vse regije
                     
                  
                        UK
                     
                     
                        Združeno kraljestvo
                     
                     
                        Vse regije v Angliji, na Škotskem in v Walesu
                     
                  
         
            PRILOGA II
            Države članice ali njihove regije, v katerih se izvajajo odobreni programi nadzora za bolezen Aujeszkega
            
                        Oznaka ISO
                     
                     
                        Država članica
                     
                     
                        Regije
                     
                  
                        BE
                     
                     
                        Belgija
                     
                     
                        Vse regije
                     
                  
                        ES
                     
                     
                        Španija
                     
                     
                        Ozemlje avtonomnih skupnosti Galicia, País Vasco, Asturias, Cantabria, Navarra, La Rioja
                        Ozemlje provinc León, Zamora, Palencia, Burgos, Valladolid in Ávila v avtonomni skupnosti Castilla y León
                        Ozemlje provinc Las Palmas in Kanarski otoki
                     
                  
                        HU
                     
                     
                        Madžarska
                     
                     
                        Vse regije
                     
                  
                        IT
                     
                     
                        Italija
                     
                     
                        Pokrajina Bolzano
                     
                  “